धारणा में अतिक्रमण हटाया, दो दुकानें भी ध्वस्त की
सिवाना | सिवानाउपखंड क्षेत्र के ग्राम पंचायत धारणा में गुरुवार को प्रशासन की ओर से अतिक्रमण हटाने की कार्रवाई की गई।
सिवाना तहसीलदार कालूराम कुम्हार ने दोपहर 1 बजे अतिक्रमण हटवाने की कार्रवाई शुरु की। कार्रवाई होती देख अतिक्रमियों में हड़कंप मच गया। कुछ अतिक्रमियों ने आनन-फानन में स्वेच्छा से केबिन हटाने शुरू कर दिए। गांव में ही सरकारी भूमि पर लंबे समय से अतिक्रमण कर रखा था। प्रशासन ने अतिक्रमण हटाने की चेतावनी देने के बाद अतिक्रमण हटाने की कार्रवाई की गई। इस दौरान निर्मित दो दुकानों को जेसीबी से ध्वस्त कर अतिक्रमण हटाया गया। तहसीलदार ने अतिक्रमियों को सरकारी भूमि पर अतिक्रमण नहीं करने की चेतावनी दी।
hin_Deva hin_Deva hin_Deva